'n Gebed vir Christenleiers - YouVersion
'n Gebed vir Christenleiers
Wie kan jy vandag eer?
Broers, ons vra julle: Erken die mense wat so hard onder julle werk en julle in opdrag van die Here lei en teregwys.
As jy aan 'n geestelike leier dink wat 'n positiewe impak in jou lewe gehad het, aan wie dink jy? Dalk is dit 'n kerkleier. Miskien is dit 'n mentor wat jou geïnspireer het. Of dalk 'n vriend of familielid wat gehelp het om jou geloof te versterk.
Hoe sou lewe lyk as hulle nie deel daarvan was nie?
Die afgelope paar jare was uitdagend vir Christenleiers regoor die wêreld. Alles wat ons moes deurmaak, moes hulle ook deurmaak — maar hulle het ook die las van mense net soos ons gedra.
Wat sou gebeur as miljoene mense regoor die wêreldwye YouVersion Gemeenskap toegewyd bid vir die mense wat ons aangemoedig het?
Kom ons eer die mense deur wie ons onbaatsugtig gedien word, deur saam vir hulle te bid.
dankie dat u Christenleiers in my lewe geplaas het wat U liefhet en vir my omgee. Ek is gevorm deur hul wysheid, deernis, vriendelikheid en onbaatsugtige liefde.
Vandag vra ek dat U my sal wys hoe ek hierdie leiers kan seën, net soos hulle my geseën het. Laat my dankbaarheid hulle daaraan herinner dat hulle gesien, gewaardeer en geken word.
Moedig hulle aan as hulle uitgeput voel en hernu hul krag wanneer hulle oorweldig word. Gee rus aan diegene wat dit nodig het, en herinner hulle aan u beloftes. Seën hulle families, versterk hulle bedieninge en brei hulle invloed uit — tot u verheerliking en hulle beswil.